Política Un regidor de Cs convida a marxar del país una dona que denuncia discriminació lingüística El portaveu taronja a l'Ajuntament de Girona suggereix a la denunciant que s'aculli a un procediment d'"apàtrida" en un tercer estat









El portaveu de Cs a l'Ajuntament de Girona, Daniel Pamplona, ha convidat a marxar del país i "obrir un procediment d'apàtrida en un tercer estat" a la periodista de TV3 Mercè Sibina. Ho ha fet després que aquesta hagi denunciat a Twitter un cas de discriminació lingüística en una dependència estatal de Girona on va anar a renovar el DNI.

En el seu missatge Sibina explica que es va dirigir a les dependències policials per renovar el document amb el seu fill i que els funcionaris de la Policia Nacional que els van atendre els van respondre que no entenien el català. La solució que li suggereix acte seguit el portaveu de Cs a l'Ajuntament de Girona és que se'n vagi del país reclamant la condició d'apàtrida en alguna altra banda perquè "aquí no volem racistes".